Northrop T-38 Talon

Northrop T-38 Talon on Yhdysvalloissa suunniteltu sekä valmistettu harjoitushävittäjä eli koulutuslentokone. T-38 Talon on kaksimoottorinen suihkukone. Alkujaan siinä oli kaksi General Electric J-79 -tyypin suihkumoottoria, sittemmin tyyppiä J-85.https://www.af.mil/About-Us/Fact-Sheets/Display/Article/104569/t-38-talon/ Viitattu 27.7.2025. Konetyyppi kykenee 1 382 km/h nopeuteen (noin Mach 1.3 yläkorkeudessa), joten se soveltuu myös yliääniseen lentoharjoitteluun sekä korkealentoon (käytännöllinen lakikorkeus arviolta 15 000 metriä).https://californiasciencecenter.org/exhibits/air-space/air-aircraft/northrop-t-38-talon Viitattu 27.7.2025. Se olikin lajissaan ensimmäisin supersooninen harjoituskone. T-38 Talon perustuu F-5 Freedom Fighterin tavoin prototyyppiin N-156. Se lensi ensilentonsa 10. huhtikuuta 1959. Tuotantovuodet painottuivat aikavälille 1961–1972.https://www.af.mil/About-Us/Fact-Sheets/Display/Article/104569/t-38-talon/ Viitattu 26.7.2025.

Arviolta puolet valmistetuista T-38-koneista on edelleen lentokuntoisia.https://aviationky.org/exhibits/t-38-talon/ Viitattu 27.7.2025. Yhdysvaltojen ohella ainakin Turkki, Saksa (Länsi-Saksa), Etelä-Korea, Taiwan ja Portugali ovat käyttäneet konetta.
pienoiskuva|T-38C-tyypin Talon-koneen ohjaamo.

F-5:n tavoin myös T-38 Talonista on kehitelty alatyyppejä, jotka ovat erilaisia tarkoituksia varten. Jatkuvan päivitysohjelman ansiosta konetyyppi säilynee Yhdysvaltain ilmavoimien käytössä vuoteen 2040 saakka.Komuro, T.: Superhävittäjät & taistelukoneet, 2009: s. 20-21. Valmistusmäärä on  1 189 koneyksilöä. Konetyyppi on ollut myös NASA:n käytössä.https://www.northropgrumman.com/what-we-do/aircraft/t-38-talon Viitattu 26.7.2025.  Arviolta 72 000 lentäjää on saanut lentokoulutusta Talonilla. Vuonna 1961 koneella rikottiin myös lentoennätyksiä, Jacqueline "Jackie" Cochranin toimesta.https://airandspace.si.edu/collection-objects/fuselage-northrop-t-38-talon/nasm_A20040215000 Viitattu 26.7.2025.

T-38 Talon korvataan Yhdysvaltain ilmavoimissa 2020-luvulta alkaen T-7 Red Hawkilla.

pienoiskuva|T-38A Talonin kolmitahopiirros.

Lähteet
https://www.northropgrumman.com/what-we-do/aircraft/t-38-talon
https://www.af.mil/About-Us/Fact-Sheets/Display/Article/104569/t-38-talon
https://californiasciencecenter.org/exhibits/air-space/air-aircraft/northrop-t-38-talon
https://aviationky.org/exhibits/t-38-talon/
https://airandspace.si.edu/collection-objects/fuselage-northrop-t-38-talon/nasm_A20040215000
Komuro, Tetsuya: Superhävittäjät & Taistelukoneet, s. 20-21. IMP Nordic / Amber Books, 2009. 

Viitteet

Luokka:Yhdysvaltalaiset koulukoneet
T-38 Talon